b'\n_START_ARTICLE_\nI\xc5\xa1sigelb\xc4\x97jimas\n_START_SECTION_\nTurinys\n_START_PARAGRAPH_\nKetvertas verslinink\xc5\xb3 i\xc5\xa1 Atlantos \xe2\x80\x93 Edas, Bobis, Driu ir Liujisas \xe2\x80\x93 nusprend\xc5\xbeia leistis ie\xc5\xa1koti nuotyki\xc5\xb3: perplaukti kanojomis Kaluhos upe, kuri netrukus i\xc5\xa1nyks, nes visa teritorija bus u\xc5\xbelieta prad\xc4\x97jus veikti hidroelektrinei. Bi\xc4\x8diuliai, i\xc5\xa1skyrus Liujis\xc4\x85, n\xc4\x97ra prat\xc4\x99 prie laukin\xc4\x97s gamtos, tuo tarpu vietov\xc4\x97, \xc4\xaf kuri\xc4\x85 jie keliauja, vietomis jau yra apleista gyventoj\xc5\xb3._NEWLINE_Sutar\xc4\x99 su vietiniais, kad \xc5\xa1ie nuvairuos j\xc5\xb3 automobilius \xc4\xaf sutart\xc4\x85 viet\xc4\x85, bi\xc4\x8diuliai dviem kanojomis leid\xc5\xbeiasi \xc4\xaf kelion\xc4\x99, prilygindami save atrad\xc4\x97jams, kurie mat\xc4\x97 \xc5\xa1ias vietas pirmieji, tuo tarpu jie mato paskutinieji._NEWLINE_Antr\xc4\x85j\xc4\x85 dien\xc4\x85 Bobis ir Edas kiek atsilieka nuo draug\xc5\xb3, o i\xc5\xa1lip\xc4\x99 \xc4\xaf krant\xc4\x85 susiduria su dviem ginkluotais vyrais. Nors Bobis ir Edas stengiasi i\xc5\xa1vengti konflikto, netrukus vietiniai griebiasi j\xc4\x97gos: Edas priri\xc5\xa1amas prie med\xc5\xbeio, o vienas vyr\xc5\xb3 i\xc5\xa1prievartauja Bob\xc4\xaf. Kai jie ketina oraliniu b\xc5\xabdu i\xc5\xa1prievartauti ir Ed\xc4\x85, pasirodo Liujisas su Driu ir Liujisas vien\xc4\x85 prievartautoj\xc5\xb3 nu\xc5\xbeudo \xc5\xa1\xc5\xabviu i\xc5\xa1 lanko. Antrajam pavyksta pasprukti, tuo tarpu draugai, atsigav\xc4\x99 po \xc5\xa1oko, ima tartis k\xc4\x85 daryti. Prad\xc5\xbeioje jie ketina keliauti \xc4\xaf miest\xc4\x85 ir prisipa\xc5\xbeinti policijai, ta\xc4\x8diau Liujisas pama\xc5\xbeu visus \xc4\xaftikina niekam nieko nesakyti, o k\xc5\xabn\xc4\x85 palaidoti tiesiog \xc4\x8dia: vis vien netrukus visa teritorija bus u\xc5\xbetvindyta ir dings bet kokie nusikaltimo p\xc4\x97dsakai._NEWLINE_U\xc5\xbekas\xc4\x99 lavon\xc4\x85, ketvertas toliau leid\xc5\xbeiasi kelione upe, kuri darosi vis pavojingesn\xc4\x97. Pasiekus krioklius, Driu staiga \xc4\xafkrenta \xc4\xaf vanden\xc4\xaf ir Edo kanoja tampa nevaldoma. Laivai susiduria, vienas j\xc5\xb3 l\xc5\xab\xc5\xbeta, o pasiekus akmenis pakrant\xc4\x97je paai\xc5\xa1k\xc4\x97ja, kad Liujisui L\xc5\xab\xc5\xbeo koja, o Driu niekur nematyti. Liujisas tvirtina, kad Driu buvo nu\xc5\xa1autas, ta\xc4\x8diau jo kojos trauma tokia rimta, kad nebegali leistis \xc4\xaf kelion\xc4\x99. Edas ir Bobis ima panikuoti, bijodami, kad ir juos gali nu\xc5\xa1auti, tuo tarpu Liujisas liepia jiems leistis \xc4\xaf antrojo prievartautojo med\xc5\xbeiokl\xc4\x99._NEWLINE_Temstant Edas u\xc5\xbelipa sta\xc4\x8dia uola ir ima laukti. I\xc5\xa1au\xc5\xa1us pasirodo vyras su \xc5\xa1autuvu, kur\xc4\xaf besinervinantis Edas nu\xc5\xa1auna i\xc5\xa1 lanko, ta\xc4\x8diau pats susi\xc5\xbeeid\xc5\xbeia krisdamas ant savo str\xc4\x97li\xc5\xb3. Nuleidus k\xc5\xabn\xc4\x85 \xc5\xbeemyn, Edas su Bobiu n\xc4\x97ra tikri, kad nu\xc5\xa1ov\xc4\x97 b\xc5\xabtent t\xc4\x85 vyr\xc4\x85, ta\xc4\x8diau, paguld\xc4\x99 \xc4\xaf dugn\xc4\x85 Liujis\xc4\x85, leid\xc5\xbeiasi kanoja per krioklius, prie\xc5\xa1 tai nuskandin\xc4\x99 lavon\xc4\x85. T\xc4\x97kmei susilpn\xc4\x97jus jie randa Driu k\xc5\xabn\xc4\x85 su \xc5\xbeaizda galvoje, kuri, n\xc4\x97ra ai\xc5\xa1ku, ar atsirado d\xc4\x97l \xc5\xa1\xc5\xabvio._NEWLINE_Atvyk\xc4\x99 \xc4\xaf miestel\xc4\xaf jie pasakoja istorij\xc4\x85 apie nelaiming\xc4\x85 atsitikim\xc4\x85, kurio metu vienas j\xc5\xb3 nuskendo, o kitas susilau\xc5\xbe\xc4\x97 koj\xc4\x85. Nors prad\xc5\xbeioje istorija atrodo \xc4\xaftikinanti, netrukus policija ima ka\xc5\xbek\xc4\x85 \xc4\xaftarti, nes rastasis Driu k\xc5\xabnas yra be gelb\xc4\x97jimosi liemen\xc4\x97s.'